Η σειρά είναι εμπνευσμένη από τη ζωή του Καρλ Λάγκερφελντ.
Κάποιοι χαρακτήρες, οι προσωπικές και επαγγελματικές σχέσεις τους,
τα λόγια και οι πράξεις τους, οι τόποι, τα συμβάντα και τα γεγονότα,
καθώς κι οι καλλιτεχνικές τους δημιουργίες
έχουν επινοηθεί ή τροποποιηθεί από τους συγγραφείς για προφανείς λόγους.
Σε περίπτωση που έχουν επινοηθεί ή τροποποιηθεί
οποιαδήποτε ομοιότητα με τον χαρακτήρα ή την ιστορία οποιουδήποτε προσώπου
έχει γίνει για προφανείς λόγους
και δεν έχει σκοπό να αντικατοπτρίζει υπαρκτό χαρακτήρα ή την ιστορία του.
Αυτό είναι το διάσημο Club Sept!
Έχω ακούσει για αυτό εδώ και καιρό.
Ο Πιερ Μπερζέ έχει έρθει.
Ό,τι κι αν λένε για σένα, μη μασάς.
Να είσαι περήφανος. Θα κουραστούν να μιλούν για αυτό.
Δεν αποκαλούν εσένα πόρνη.
Είναι η καλύτερη αμερικάνικη μύτη. Τη χρειάζομαι για το άρωμα της Chloé.
Οπότε, μαζέψου.
Έτοιμοι για εντυπωσιακή είσοδο;
Τι ομορφιά... όχι, ισχύει!
Είσαι μπράβος τώρα;
Πάρε την πόρνη σου από 'δω.
-Τι είπες; -Αν έχεις πρόβλημα, κανόνισέ το μαζί μου.
Δεν μιλάω σε σένα.
Δεν κάνεις κουμάντο εδώ, έτσι;
Ναι, κάνω. Σου είπα να μαζέψεις τη σκύλα σου.
-Τι θα κάνεις; -Τρελαθήκατε;
Ποιον θες στο κλαμπ σου; Λάγκερφελντ ή Σεν Λοράν;
-Σεν Λοράν. -Έτσι μπράβο!
Θα σου σπάσω τα γόνατα αν σε ξαναδώ.
Είσαι νεκρός, Γερμαναρά.
Θα σε ξεφτιλίσω σε όλο το Παρίσι.
Θα είναι κάτι σοβαρό αφού ο Ζακ είναι εδώ στις 7:00 π.μ.
-Πώς είσαι; -Θα 'μουν καλύτερα χωρίς το χθεσινό.
Άκου…
Λυπάμαι πολύ που μπλέχτηκες σε αυτό.
Πάω να δω τον Πιερ.
Για ποιο λόγο;
-Να του εξηγήσω, να καταλάβει… -Τι θα του πεις;
"Συγγνώμη, δεν μπορώ να κρατήσω το πουλί στο βρακί μου.
"Και δεν ξεχωρίζω τη λογική από την τρέλα".
Θα δεις και τον Σεν Λοράν;
Και η φήμη μου;
Πώς θα σώσεις την επαγγελματική μου φήμη;
Έτσι βγάζουμε τα προς το ζην.
Ο Πιερ θα τη διαλύσει σε μία βδομάδα.
Είκοσι χρόνια.
Είκοσι χρόνια δουλεύω κάθε μέρα για να έχω λίγο σεβασμό από τους ανθρώπους.
Κανείς δεν με συμπαθεί.
Κανείς δεν θέλει να πετύχω.
Και εσύ… καταστρέφεις τα πάντα.
Πήγαινε σπίτι, και άσε με να το χειριστώ εγώ.
Καρλ, μπορώ να βοηθήσω…
Μην πεις τίποτα, μην κάνεις τίποτα.
Εξαφανίσου. Δεν θέλω να σε ξαναδώ.
Έχω κι εγώ τιμή. Με προσέβαλαν.
Τιμή; Ποιος νοιάζεται για την τιμή;
Πολλοί άνθρωποι ζουν μια χαρά χωρίς αυτήν.
Ο Ζακ μπαίνει τιμωρία.
Όταν ο Πιερ απειλεί ότι θα στείλει άτομα για ξεκαθάρισμα λογαριασμών,
είναι ικανός να το κάνει.
Σε είχα προειδοποιήσει.
Συγχαρητήρια.
Πας καλά, ρε;
Δεν με βλέπεις που περπατάω;
Τι; Είμαι αόρατος; Ηλίθιε!
Μπερναντέτ Μορίς των New York Times, άρρωστη.
Ζητά συγγνώμη. Η συνέντευξη αναβάλλεται.
Μοντ Σερβάντ της Le Monde απασχολημένη. Δεν ξέρει αν θα έρθει.
Το ίδιο και το Macy's. Θα δουν λίγο πριν.
Είναι πολλά για ένα πρωινό.
Ο Τζορτζ Φέρνσαϊλντ με βοήθησε να καταλάβω τι συνέβαινε.
Λύσε τα θέματά σου με τον Πιερ Μπερζέ.
Αυτό μου είπε αυτός.
Δεν πίστευα ότι θα μαθευόταν τόσο γρήγορα.
Ναι, παραλίγο να το ξεχάσω!
Η Αμερικανίδα με το άρωμα τηλεφώνησε αναστατωμένη για να μου πει
ότι δεν θέλει να έχει καμία σχέση με τέτοιο σκάνδαλο.
Θα επιστρέψει στη Νέα Υόρκη.
-Τι έκανες στον Πιερ Μπερζέ; -Τίποτα.
Πέρασε το πρωινό του τηλεφωνώντας σε κάθε συντάκτη μόδας
να πει ότι έπρεπε να διαλέξουν μεταξύ Σεν Λοράν και Λάγκερφελντ.
Και όλοι διάλεξαν τον Σεν Λοράν.
Δεν αξίζει να μιλάμε για τέτοια πράγματα.
Αλλά, παρά τις προθέσεις μου, έχει αντίκτυπο στην Chloé,
και ντρέπομαι πολύ.
Το μόνο που μπορώ να σου πω είναι ότι δεσμεύομαι να λύσω το πρόβλημα,
κι οι δημοσιογράφοι θα έρθουν στο ντεφιλέ.
Σ' το υπόσχομαι.
Μα πώς; Πώς θα το διορθώσεις;
Όλοι μισούν τον Μπερζέ.
Έχει φερθεί απαξιωτικά σε όλους σε κάποια φάση.
Αλλά κανείς δεν μιλάει.
Είναι ο πιο ισχυρός άντρας στον χώρο.
Σε προωθεί ή σε αφανίζει.
Σίγουρα θα μιλάει όλο το Παρίσι για αυτό. Δεν με νοιάζει.
Αλλά πήγαινε να δεις τον Μπερζέ, και βρείτε τα.
Πάση θυσία.
Πάρ' το σαν μια φιλική συμβουλή.
Και διαταγή από το αφεντικό.
Διεύθυνση καλού ανθοπωλείου στη Νέα Υόρκη;
Ναι, μπορώ να βρω.
Στείλτε λουλούδια στην κυρία με το άρωμα.
Φορσύθιες, αζαλέες, νάρκισσους.
Ό,τι καλύτερο. Ένα μεγάλο, ακριβό μπουκέτο.
Εντάξει.
Γραφείο Σεν Λοράν, παρακαλώ.
Ναι, την Αν Μαρί Μουνιόζ, παρακαλώ.
Εκ μέρους του Ρολάν.
Ευχαριστώ.
Μπες. Είναι ανοιχτά.
Η κυρία είναι με το νυχτικό;
Θες να σου ξεβουλώσω τον νεροχύτη;
Ξέρεις ότι δεν την βρίσκω έτσι.
-Καλά. -Ιδού!
Θα τα πάρω όλα. Σπιντάκια, κοκαΐνη.
Σχεδιάζεις αυτοκτονία ή πάρτι;
Εξαρτάται.
Πού θα πας τώρα; Θέλεις να…
Να σνιφάρουμε και να τα πούμε. Έχω καλή μουσική.
Πολύ ευγενικό. Έχω δουλειά.
-Έχεις δουλειά; -Ναι.
Έτσι πάει στις μέρες μας.
Γύρνα στη δουλειά σου, τότε.
-Κράτα τα ρέστα. -Ευχαριστώ.
Είσαι διάσημος, φίλε.
Οι πελάτες μου μιλάνε για σένα.
-Πες τους να πάνε στα τσακίδια. -Εντάξει.
Πρόσεχε με τα σπιντάκια. Είναι δυνατά.
Αντίο, Ζακ.
Αν Μαρί, χαίρομαι που σε βλέπω.
Εδώ είναι ένα καλό μέρος.
Κανείς δεν θα μας δει. Είμαστε μακριά από τα ατελιέ του Σεν Λοράν.
Βλέπω ότι είσαι καλή φίλη.
Ο Πιερ μπορεί να με διώξει αύριο.
-Δεν έχω ασυλία. -Το ξέρω.
Θέλω να μου εξηγήσεις τι συμβαίνει με τον Ιβ. Πού είναι;
Όχι εδώ.
Τι εννοείς "όχι εδώ";
Τον ψάχναμε παντού για δύο μέρες.
Μας τηλεφώνησαν από το καταφύγιο αστέγων στο Ναντέρ.
Δεν είχε ιδέα πού ήταν.
Δεν είχε ούτε ταυτότητα ούτε μπουφάν ούτε παπούτσια.
Τον είχαν δείρει ή είχε μπλέξει σε καυγά. Ποιος ξέρει;
Δεν ήταν ωραίο θέαμα.
Δεν είναι η πρώτη φορά που ξεφεύγει.
Θα γίνει καλά. Θα τον βοηθήσετε να σταθεί στα πόδια του.
Ο Πιερ τον έκλεισε στο νοσοκομείο. Ο Ιβ τού πέταξε μια μαρμάρινη προτομή.
Αν και τρελός φέρεται σωστά στον Πιερ.
Δεν του αξίζει αυτό. Φωνάζει πολύ, αλλά κουβαλά όλο το βάρος.
Ο Ιβ δεν θα άντεχε χωρίς αυτόν.
Έπρεπε να νοσηλευτεί και το 1961 στο ψυχιατρείο.
Έξι μήνες μετά, βγήκε και έστησε δικό του οίκο.
Είναι χειρότερα τώρα.
Αυτή τη φορά είναι τα νεύρα του, το αλκοόλ και τα ναρκωτικά.
Συμπεριλαμβάνω και τον Ζακ στα ναρκωτικά.
Δεν σχεδιάζει πλέον.
Όλη η εταιρεία είναι σε αναμονή.
250 υπάλληλοι περιμένουν σαν πεινασμένα κλωσσόπουλα.
Τα ντεφιλέ είναι σε έναν μήνα.
Εγώ θα σχεδιάσω τη συλλογή στη θέση του.
Ποιος το ξέρει αυτό;
Κανείς. Μόνο εγώ και ο Πιερ.
Λέμε ψέματα σε όλους.
Όταν μιλάμε, αναρωτιόμαστε αν αυτό είναι το τέλος.
Από εδώ;
Το έκανες επίτηδες;
Τι να κάνω;
-Τι να κάνω, Αν Μαρί; -Αυτό λέει ο Πιερ.
Ότι εσύ ενθάρρυνες τον Ζακ να πληγώσει τον Ιβ.
Ότι έβαλες τον Ζακ να καταστρέψει τον Ιβ.
Ώστε έτσι με βλέπετε, έτσι;
Δεν ξέρω.
Γιατί να το κάνω αυτό;
Επειδή ζηλεύω;
Επειδή δεν είμαι ο Ιβ και θα ήθελα να είμαι;
Αυτός και ο Ζακ είναι συναινούντες ενήλικες.
Η αλήθεια είναι ότι ο Πιερ έχει εξοργιστεί,
γιατί δεν παραδέχεται ότι ο Ιβ είναι τρελός.
Αλλά ο Ζακ κι εγώ δεν ευθυνόμαστε γι' αυτό.
-Εντάξει. -Ωραία.
Νοσοκομείο Σεντ Ανν
Καρλίτο μου.
Ήρθες να με βγάλεις έξω;
Δεν έκανα τίποτα σε σένα.
Αυτός ήρθε να με βρει.
Σε αγαπάει.
Εσύ δεν μπορείς να αγαπήσεις.
Πού πας; Καρλ!
Μη με αφήνεις μόνο μου εδώ μέσα!
Καρλ;
Όχι τώρα, μαμά!
Ναι, τώρα!
Σε αφήνω να συνεχίσεις τη ζωή σου.
Μαμά, τι θέλεις;
Μόλις γύρισα από το κομμωτήριο.
Δίπλα μου ήταν δύο κουτσομπόλες.
H κόμισσα Ριμπς και η βαρόνη Ρότσιλντ.
Φίλες του Ιβ και του Πιερ, αν κατάλαβα σωστά.
Αν θες να μου πεις ότι μιλούσαν άσχημα για μένα,
δεν θέλω να ξέρω.
Μιλούσαν για μένα.
Για εσένα;
Για τη "μητέρα του Καρλ Λάγκερφελντ", τη Ναζί.
Πάντα θα είμαστε Ναζί για τους Γάλλους.
Δεν έχω πει ποτέ τίποτα.
Ο Πιερ Μπερζέ είναι καλά πληροφορημένος.
Ξέρει ότι ο πατέρας σου δεν ήταν ούτε βαρόνος ούτε Σουηδός.
Και ότι είχε καταναγκαστικούς εργάτες στα εργοστάσια.
Αποφάσισε να πει σε όλον τον κόσμο την αλήθεια.
-Έχασες τον έλεγχο, γιε μου. -Όχι!
Θα τον πάρω πίσω.
Σου πάει πολύ ωραία, Αμίνα.
Ωραίος όγκος. Πολύ καλή δουλειά.
Είναι ακόμα με τον δημοσιογράφο του Paris Match;
Η Αμίνα; Γιατί ενδιαφέρεσαι για το Paris Match;
Για πες.
Πήγες να δεις τον Πιερ Μπερζέ;
Αμίνα.
-Μένεις στο Σαμπ ντε Μαρς, έτσι; -Ναι.
Θα σε αφήσω μετά.
-Είναι στον δρόμο μου. -Εντάξει.
Ζακ;
Εγώ είμαι. Άνοιξε.
Μπορούμε να μιλήσουμε;
Κύριος Ζακ ντε Μπασέ Οδός Ντι Ντραγκόν 15 - Παρίσι
Από τον Ιβ σου
Μείνε όπως είσαι Ο Ιβ σου
Ζακ - Είσαι το βίτσιο μου, η ζωή μου, θρησκεία, η αμαρτία μου κι ο θάνατός μου
Καρλ
"Καρλ
"δεν έχει πλάκα πλέον.
"Και αφού μου έχει μείνει λίγη περηφάνια και ενέργεια,
"Εγώ, ο ζιγκολό,
"ο δολοφόνος των ιδιοφυιών,
"επιστρέφω στον τόπο όπου μπορώ να νιώσω περήφανος.
"Αντίο, Παρίσι.
"Καλή τύχη.
"Ζακ".
Πολύ καλά. Είναι δικό μου.
-Θεέ μου. Τον ηλίθιο! -Μανουλίτσα μου!
Τι κάνεις εδώ πέρα;
Αγάπη μου.
Γύρισα.
Είσαι πολύ όμορφος.
Πού είναι ο μπαμπάς;
Ξεκουράζεται. Προσπαθεί τουλάχιστον.
-Εμπρός. -Τι είναι αυτό που άκουσα;
Ο Ιβ Σεν Λοράν πέθανε;
Άννα. Άρα, η φήμη έφτασε στο Μιλάνο;
Ναι. Όλος ο τύπος πήρε το άρθρο από το Paris Match.
Από πού προέρχεται αυτή η φήμη;
Όλοι αναρωτιόμαστε το ίδιο.
Τι έχει να πει ο Πιερ;
Ο Πιερ Μπερζέ κάνει ό,τι κάνει πάντα.
Αρνείται να σηκώσει το τηλέφωνο όταν καλεί δημοσιογράφος.
Κανείς μας δεν κατάφερε να του μιλήσει.
Τι θέλει να κάνει; Να κρύψει το πτώμα στη ντουλάπα;
Αν ο Ιβ Σεν Λοράν είναι νεκρός, πρέπει να το ξέρουμε.
Δεν μπορώ να το πιστέψω.
Λοιπόν, θα έρθω στο Παρίσι.
Θα πάω να τη στήσω στου Μπερζέ με όλους τους άλλους από το Vogue.
Θα πρέπει να μας μιλήσει.
Εντάξει. Κράτα με ενήμερο, εντάξει;
-Φυσικά, αγάπη μου. -Ευχαριστώ.
ΠΕΘΑΝΕ Ο ΙΒ ΣΕΝ ΛΟΡΑΝ;
Περάστε, γιατρέ.
Γεια σας, κύριε ντε Μπασέ.
Μικρέ μου Ζακ!
Χαίρομαι πάρα πολύ!
-Πάρα πολύ! -Κι εγώ.
Λοιπόν, πού είναι η ζεστή μου σοκολάτα;
Θα τη φέρω.
Πού είναι η μαμά;
Δεν ξέρω. Μάλλον στους αμπελώνες.
Εντάξει.
Ήρθες να μας δεις ή να ξεφύγεις από το Παρίσι;
Ήρθα για να σας δω.
-Ο Λάγκερφελντ σε άφησε. Είσαι άφραγκος; -Όχι.
-Είσαι άρρωστος; -Όχι.
Αν είσαι, μακριά από τον μπαμπά.
-Έχει χάλια ανοσοποιητικό. -Δεν είμαι.
Ήρθα για λίγη παρέα, για λίγη αγάπη.
Τρία χρόνια μας ξέχασες. Σου είπαμε ότι ο μπαμπάς έχει καρκίνο.
Με το ζόρι τηλεφωνείς. Και θες και αγάπη;
Δεν σας έχω ξεχάσει, Αν.
Δες τον μπαμπά. Ξέρει ότι ήρθες.
Σταμάτα!
Γύρισα,
θα φάμε, θα μιλήσουμε, θα μου πεις πώς τα πας!
Ποιος είναι ο Μπομαρσέ;
Οι φίλοι μου σε πέτυχαν σε πάρτι στο Παρίσι.
Φαίνεται ότι σε λένε Ζακ ντε Μπασέ ντε Μπομαρσέ.
Λοιπόν, αναρωτιέμαι,
ποιος είναι ο Μπομαρσέ;
Δεν σου φτάνει το όνομά μας;
Πολύ απλοϊκό για σένα;
Ντρέπεσαι; Μήπως είναι παλιομοδίτικο;
Δεν φτάνει για τους κοσμικούς φίλους σου;
Δεν έχεις ιδέα τι λες.
Ξέρω. Το ακούω παντού, και δεν μ' αρέσει. Δεν μεγαλώσαμε έτσι εμείς.
Φωνάζεις! Αρκετά!
Νόμιζα ότι εσύ κι ο Λάγκερφελντ είχατε ερωτευτεί.
Ναι, λοιπόν.
Ναι; Νομίζω ότι έχει να κάνει περισσότερο με το πήδημα.
Θα μπορούσες να κάνεις πολλά, Ζακ. Έτσι θα περάσεις τη ζωή σου;
Παράτησες τις σπουδές σου γι' αυτό. Απαρνήθηκες την οικογένειά σου.
Λες στον εαυτό σου ότι ο μπαμπάς σε απέρριψε επειδή είσαι γκέι.
Αλλά ο μπαμπάς σε απορρίπτει, επειδή πάντα επιλέγεις τον εύκολο δρόμο.
Άνοιξε τηλεόραση!
Αν πέθαινα, θα το μάθαινα πρώτος.
Από σήμερα το πρωί, μου επιτράπηκε να βγω και να δουλέψω στο ατελιέ.
Είμαι άρρωστος.
Πολύ άρρωστος.
Είμαι άρρωστος εδώ και καιρό, αλλά κανείς δεν το είχε προσέξει.
Ο κύριος Σεν Λοράν έχει υποστεί νευρικό κλονισμό.
Και ειλικρινά επιβεβαιώνουμε εδώ σήμερα ότι δεν πάσχει από κάτι άλλο.
Είναι τρελοί;
Αυτό θα τους σκοτώσει!
Τουλάχιστον τώρα θα σταματήσουν το ψάξιμο.
Όλες αυτές οι επίμονες φήμες τις τελευταίες μέρες
δεν είναι παρά μάταιες προσπάθειες
για να συκοφαντήσουν τον οίκο του Saint Laurent.
Ο κύριος Σεν Λοράν είναι η ιδιοφυΐα που ξέρουμε.
Καρλ.
Είσαι πίσω από όλα αυτά;
Δεν άκουσες;
Ο Ιβ αυτοκαταστρέφεται μόνος του.
Σας διαβεβαιώνουμε ότι έχει τους καλύτερους γιατρούς.
Ναι, μην ανησυχείτε για μένα.
Θα φροντίσω τον εαυτό μου.
Θα γίνω καλά σύντομα.
Μπορώ ακόμα να σας εκπλήξω.
Όσο για αυτούς πίσω από αυτές τις φήμες,
ας ξέρουν ότι θα μάθουμε ποιοι είναι.
-Εμπρός; -Το γραφείο του κυρίου Σεν Λοράν.
-Ποιον θέλετε; -Την Αν Μαρί Μουνιόζ.
-Ποιος είναι; -Ο Ρολάν.
-Εμπρός; -Εγώ είμαι.
Ναι.
Συγχώρεσέ με γι' αυτό που θα κάνω, αλλά δεν έχω επιλογή.
Τι;
Έχω όλα τα γράμματα που έγραψε ο Ιβ στον Ζακ.
Και τι μας νοιάζει αυτό;
Πες στον Πιερ αν με συκοφαντήσει άλλη μία φορά
ή με ξαναενοχλήσει, θα στείλω τα γράμματα στις εφημερίδες.
Με άκουσες;
Ναι.
Χαιρόμαστε πολύ που ήρθες.
Ευχαριστώ, Σαντάλ.
Καλησπέρα, μπαμπά.
Τα αμπέλια είναι καλά;
Έβγαλαν μπουμπούκια;
Εντάξει είναι.
Δεν υπάρχει πρόβλεψη για παγετό.
Ωραία.
Σύντομα θα είμαστε έτοιμοι για βλαστολόγημα.
Πιθανόν.
Με πήρε ο Οζιέ.
Θα μας δανείσει δύο συσκευαστές,
μέχρι να βρούμε άλλους.
Ο Ξαβιέ, ο μικρός μας, ίσως μπορεί να βοηθήσει.
Αν έχει τελειώσει τις εξετάσεις μέχρι τότε.
Νομίζω ότι κοντεύει να τελειώσει.
Ναι, νομίζω ότι κοντεύει να τελειώσει.
Μια χαρά. Δώσε μου λίγο ψωμί, παρακαλώ.
Μπορούμε να βασιστούμε πάνω του.
Σοβαρά τώρα;
Ξέρεις από τι υποφέρεις;
Από ανικανότητα.
Αν γινόσουν χρήσιμος, θα ένιωθες λιγότερο μόνος. Εγώ δεν νιώθω μόνη.
Αρκετά με τις οργανώσεις των λεσβιών και των γκέι.
Δεν θα διαδηλώσω στους δρόμους.
-Γιατί όχι; -Δεν θα το κάνω.
Η ομοφυλοφιλία δεν είναι προσωπικό θέμα, τρόπος ντυσίματος ή διασκέδασης.
Είναι να ζεις τη ζωή σου, και οι άλλοι τη δική τους.
Είναι βαθιά πολιτικό θέμα.
Είναι σκοπός, κι είναι σημαντικό να έχεις σκοπό στη ζωή.
Χρειάζεσαι έναν σκοπό, Ζακ.
Επαναστάτης και ζιγκολό. Τέλεια.
Ευτυχώς ο μπαμπάς έχει άλλα τρία παιδιά για να σώσουν την οικογένεια.
Αυτό δεν είναι καθόλου καλό.
Αυτός είναι;
-Θα έρθεις μαζί μας; -Ναι.
-Πάμε. -Εντάξει.
-Θα έρθω κι εγώ. -Μπαμπά, ξεκινάει η λειτουργία.
Έλα.
Πάμε, γλυκέ μου.
Ίσως έπρεπε να σε είχα προειδοποιήσει.
Δεν θα ήταν τόσο αστείο.
Συγγνώμη, είσαι εδώ… Δεν το περίμενα καθόλου.
Στα νιάτα μου, όταν έφτασα στο Παρίσι,
λέγαμε αυτό που φοράς μόδα "Καθολική",
όπως ντύνονται στη λειτουργία.
Αυτός είμαι χωρίς μακιγιάζ.
Τα κανόνισα όλα.
Τα πάντα θα αλλάξουν τώρα.
Θα πάμε στις ΗΠΑ να φτιάξουμε αυτό το άρωμα.
Θα επανεφεύρουμε τους εαυτούς μας. Θα περάσουμε καλά.
Θα γυρίσουμε πιο δυνατοί.
Θα πάρουμε την εκδίκησή μας.
Σου ζητώ συγγνώμη.
Ήμουν σκληρός.
Πολύ σκληρός.
Ανησύχησα, αναστατώθηκα.
Είπα πράγματα που δεν εννοούσα.
Τα είπες, όμως.
Μη θυμώνεις μαζί μου.
Δεν θύμωσα μαζί σου.
Έλα.
Πάμε.
Η χάρη του Ιησού, του Κυρίου μας,
η αγάπη του Θεού, του Πατέρα,
και η Κοινωνία του Αγίου Πνεύματος είναι πάντα μαζί σας.
-Και με το πνεύμα σας. -Και με το πνεύμα σας.
Ας προετοιμαστούμε για τον εορτασμό της Θείας Ευχαριστίας
αναγνωρίζοντας ότι είμαστε αμαρτωλοί.
Ζακ.
-Θέλει ν' αλλάξετε θέσεις. -Τι;
Κάτσε δίπλα του.
Αλληλούια, Αλληλούια
Δόξα σοι, Κύριε Ιησού
Υποτιτλισμός: Letta Kotsiopoulou